text: Mas Albornà se suma a l'aturada del 3 d'octubre - Mas Albornà
  ATURADA DE PAÍS DEL 3 D'OCTUBRE DE 2017
  En referència a la mobilització de la societat formulada per les més de 40 entitats que integren la Taula per la Democràcia (a la qual la Fundació Mas Albornà hi està adherida a través de DINCAT), Mas Albornà informa que en farà seguiment demà, dimarts dia 3 d'octubre, en un clar manifest públic del nostre suport a la defensa dels drets i llibertats, dels valors de la democràcia, el diàleg, la participació ciutadana i el respecte.
  La Fundació se suma, doncs, a fer l'aturada com a mostra de rebuig i condemna davant la violència exercida per part de les forces de seguretat de l'estat per intentar impedir el referèndum de l'1'octubre. Les actuacions policials per desallotjar violentament els milers de persones que s'han aplegat en els col·legis de Catalunya i per requisar el material per a la votació són absolutament inadmissibles i són una violació de drets civils i polítics i de la convivència de la societat catalana.
  A Mas Albornà, en qualitat d'entitat i per decisió pròpia, ens sumem, d'aquesta manera, a la protesta convocada a través de la parada productiva.
  Tanmateix, en qualitat d'entitat prestadora de funcions d'assistència i serveis socials, respectem la realització dels serveis mínims dictats per l'autoritat laboral. Aquests serveis mínims són els recollits a l'odre del Departament de Treball, Afers Socials i Família (ORDRE TSF/2017) per la qual es garanteixen els serveis essencials que s'han de prestar d'acord amb el que estableix el Decret 120/1995, de 24 de març. En el cas de Mas Albornà, garantirem serveis mínims al servei de llar-residència (en un servei habitual en règim festiu) i en el centre ocupacional es garantirà el servei de restauració i el 50% de l'atenció al servei per part dels professionals d'atenció directa.